ທ່ານ ຫງວຽນແຫ້ງຟຸກ, ເລຂາທິການໃຫຍ່, ຫົວໜ້າຫ້ອງວ່າການສະພາແຫ່ງຊາດ
(ພາບປະກອບ)
ຕອນເຊົ້າວັນທີ 6/1, ຢູ່ຮ່າໂນ້ຍ, ຄະນະປະຈຳສະພາແຫ່ງຊາດໄດ້ໄຂວາລະປະຊຸມຄັ້ງທີ 6. ວາລະປະຊຸມໄດ້ຈັດຕັ້ງເປັນເວລາ 3 ວັນ (ແຕ່ 9- 11/1). ກ່າວຄຳເຫັນໄຂກອງປະຊຸມ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ໄດ້ເນັ້ນໜັກວ່າ ວາລະປະຊຸມຈະພິຈາລະນາ, ຮັບຮອງເອົາມະຕິຂອງຄະນະປະຈຳສະພາແຫ່ງຊາດ ປະກາດໃຊ້ກົດລະບຽບກຳນົດກ່ຽວກັບອັນດັບ, ລະບຽບການດຳເນີນບາງເນື້ອໃນກ່ຽວຂ້ອງເຖິງການເຄື່ອນໄຫວຕິດຕາມກວດກາຂອງສະພາແຫ່ງຊາດ, ຄະນະປະຈຳສະພາແຫ່ງຊາດ, ຄະນະ ສະມາຊິກສະພາແຫ່ງຊາດ, ມະຕິປະກາດໃຊ້ກົດລະບຽບການສົມທົບລະຫວ່າງປະທານສານປະຊາຊົນສູງສຸດ ແລະ ລັດຖະມົນຕີກະຊວງປ້ອງກັນປະເທດ ໃນການຄຸ້ມຄອງ ສານການທະຫານກ່ຽວກັບການຈັດຕັ້ງ. ປະກອບຄຳເຫັນກ່ຽວກັບບັນດາບັນຫາໃຫຍ່ທີ່ຍັງມີຄຳເຫັນທີ່ແຕກຕ່າງກັນຂອງຮ່າງກົດໝາຍ 8 ສະບັບ, ໃນນັ້ນມີຮ່າງກົດໝາຍວ່າດ້ວຍການຄຸ້ມຄອງການຄ້າຕ່າງປະເທດ, ຮ່າງກົດໝາຍວ່າດ້ວຍການໜູນຊ່ວຍວິສາຫະກິດຂະໜາດນ້ອຍ ແລະ ກາງ, ຮ່າງກົດໝາຍວ່າດ້ວຍການວາງແຜນຜັງ. ທ່ານ ຫງວຽນແຫ້ງຟຸກ, ເລຂາທິການໃຫຍ່, ຫົວໜ້າຫ້ອງວ່າການສະພາແຫ່ງຊາດ, ໃຫ້ຮູ້ວ່າ:
“ຮ່າງມະຕິຂອງຄະນະປະຈຳສະພາແຫ່ງຊາດກ່ຽວກັບການຕັດສິນລົງໂທດສຳລັບບັນດາພະນັກງານ, ລັດຖະກອນທີ່ໄດ້ຜັກກິນເບ້ຍບຳນານແລ້ວ, ລັດຖະບານ ບໍ່ທັນຍື່ນສະເໜີດັ່ງນັ້ນອົງການກວດກາ ກໍ່ບໍ່ທັນກວດກາໄດ້ເທື່ອ. ດັ່ງນັ້ນ, ສິ່ງທີ່ພວກຂ້າພະເຈົ້າເປັນຫ່ວງນັ້ນແມ່ນຍາກທີ່ຈະຮັບປະກັບຄວາມຄືບໜ້າໄດ້.”
(ແຫຼ່ງຄັດຈາກ VOV)